Diari Oficial de la Generalitat Valenciana


Sumari del DOGV 803, del 14-04-1988 (1988/810901)

RESOLUCIÓ de 23 de març de 1988, de la Conselleria d'Economia i Hisenda, per la qual són aprovats els Estatuts de la Federació Valenciana de Caixes d'Estalvis.
---------------------------------------------------------------------------------------------------------------------------------------------------------------

### Dades del document

Número de DOGV
:   803

Data del DOGV
:   14-04-1988

Secció del DOGV
:   ALTRES DISPOSICIONS

Número del document
:   1988/810901


Data del document
:   23-03-1988

Organisme emissor
:   Conselleria d'Economia i Hisenda

Tipus de document
:   Resolució

Anàlisi jurídica

Resolució de 23 de març de 1988, de la Conselleria d'Economia i Hisenda, per la qual són aprovats els Estatuts de la Federació Valenciana de Caixes d'Estalvis.  
Vista la proposta d'estatuts de la Federació Valenciana de Caixes d'Estalvis presentada per la Federació de Caixes d'Estalvis de Llevant, la redacció dels quals ha estat aprovada per acord unànime de la susdita Federació en sessió extraordinària de l'Assemblea General, de setze de febrer d'enguany.  
Atès que la disposició transitòria primera del Decret 193/1987, de 7 de desembre, estableix que la Federació de Llevant ha d'adequar els seus estatuts al que disposa el Decret esmentat, i sotmetre'ls a l'aprovació de la Conselleria d'Economia i Hisenda.  
Vist que els estatuts esmentats s'ajusten a la normativa vigent aplicable, en especial, al Decret 193/1987, de 7 de desembre, del Consell de la Generalitat Valenciana, pel qual es regula la Federació Valenciana de Caixes d'Estalvis.  
Vist l'antecedent, aquesta Direcció General d'Economia i Política Financera, fent ús de les atribucions conferides pel Decret 160/1987, de 21 de setembre, del Consell, pel qual s'aprova el Reglament Orgànic i Funcional de la Conselleria d'Economia i Hisenda, resol:  
Aprovar els Estatuts de la Federació Valenciana de Caixes d'Estalvis d'acord amb la proposta presentada.  
Per tal de dur a terme els tràmits oportuns, haurà de trametre, diligenciats com cal, quatre exemplars dels estatuts esmentats perquè consten en aquesta Conselleria i posterior trasllat als Organismes pertinents.  
València, 23 de març de 1988.- El Director General d'Economia i Política Financera: Juan Antonio Gisbert García.  
ESTATUTS DE LA FEDERACIO VALENCIANA DE CAIXES D'ESTALVIS  
INTRODUCCIO  
La Llei 31/85 de 2 d'agost, de Regulació de les Normes Bàsiques sobre Organs Rectors de les Caixes d'Estalvis, preveu en l'article trenta-u la possibilitat que les Caixes d'Estalvis puguen agrupar-se per Federacions d'àmbit territorial.  
A l'empara de la Llei esmentada el Consell de la Generalitat Valenciana dictà el Decret 193/1987, de 7 de desembre, l'article primer del qual estableix que les Caixes d'Estalvis amb seu social al territori de la Comunitat Valenciana podran agrupar-se en una única Federació, la qual, segons la introducció d'aquest Decret, haurà de servir com a instrument potenciador de la ja important labor desenvolupada per les Caixes al servei de l'economia i la societat a què pertanyem.  
La Federació Valenciana de Caixes d'Estalvis que es crea té l'antecedent en la Federació de Caixes d'Estalvis de Llevant que fou fundada el 24 de juny de 1926 per la Caixa d'Estalvis i Socors i Mont de Pietat d'Alberic, Caixa d'Estalvis i Mont de Pietat d'Alacant, Caixa d'Estalvis i Mont de Pietat de Benicarló, Sindicat Agrícola i Caixa d'Estalvis i Préstecs de Carlet, Caixa d'Estalvis i Mont de Pietat de Cartagena, Caixa d'Estalvis i Mont de Pietat de Castelló, Caixa d'Estalvis i Socors i Mont de Pietat de Gandia, Caixa d'Estalvis i Mont de Pietat de Xàtiva, Caixa d'Estalvis i Mont de Pietat de la Cambra Agrícola de Jumilla, Caixa d'Estalvis i Socors i Mont de Pietat de Nuestra Señora de Montserrate d'Oriola, Caixa d'Estalvis i Mont de Pietat de Sogorb, Caixa d'Estalvis i Mont de Pietat de Yecla, Caixa d'Estalvis i Mont de Pietat de València i Caixa d'Estalvis de Vila-real.  
A través dels anys la creació de noves Caixes fundades per Corporacions públiques o privades o nascudes per raó de fusions de diverses de les existents al si de la Federació de Caixes d'Estalvis de Llevant, fa que en l'actualitat les Entitats d'Estalvi integrades en la Confederació Espanyola de Caixes d'Estalvis, i que tot seguit es detallen, es constituesquen a l?empar de la legislació abans referida en la denominada Federació Valenciana de Caixes d'Estalvis, la qual estarà composta per les següents:  
- Caixa d'Estalvis d'Alacant i Múrcia  
- Caixa d'Estalvis Provincial d'Alacant  
- Caixa d'Estalvis i Préstecs de Carlet  
- Caixa d'Estalvis i Mont de Pietat de Castelló  
- Caixa d'Estalvis i Mont de Pietat d'Ontinyent  
- Caixa d'Estalvis i Socors de Sagunt  
- Caixa d'Estalvis i Mont de Pietat de Sogorb  
- Caixa d'Estalvis de Torrent  
- Caixa d'Estalvis de València  
- Caixa d'Estalvis Provincial de València.  
Totes elles amb domicili social dins la Comunitat Valenciana.  
Les Caixes esmentades, conscients que el seu acostament constituirà un benefici no sols per al compliment de llurs finalitats sinó per al desenvolupament de l?ordenació de l'activitat econòmica general que puga ser desenvolupada en l?àmbit territorial que constitueix el seu principal març d'actuació, d'acord amb les característiques peculiars de llurs territoris respectius, han considerat convenient federar-se i crear la denominada Federació Valenciana de Caixes d'Estalvis per tal de fomentar la col·laboració i l'ajuda entre elles i vetllar per la comuna defensa de llurs drets i interessos, establint com a principi fonamental i norma de conducta en la seua actuació el respecte més absolut a la personalitat, la idinsincràsia i la independència de cada una de les Caixes federades, tant en l?organització com en el règim de les operacions.  
TITOL I  
Denominació, domicili, objecte i fins  
CAPITOL I  
Article primer  
1. La Federació Valenciana de Caixes d'Estalvis és una Entitat amb personalitat jurídica pròpia i independent de les Institucions que la componen, amb plena capacitat d'obrar per al desenvolupament de les activitats dirigides al compliment dels seus fins i, en conseqüència, podran exercir, amb subjecció a l?ordenament jurídic vigent, tots aquells actes i contractes que siguen necessaris o conseqüents amb tals fins.  
Es regeix pels presents Estatuts, per la Llei 31/85, de 2 d'agost, de Regulació de les Normes Bàsiques sobre òrgans Rectors de les Caixes d'Estalvis, pel Decret 193/1987, de 7 de desembre, del Consell de la Generalitat Valenciana, i per altres disposicions complementàries dictades o que es dicten en el futur.  
2. La Federació Valenciana de Caixes d'Estalvis està composta per les Caixes Generals d'Estalvi Popular, que tenen la consideració de membres de ple dret.  
- Caixa d'Estalvis d'Alacant i Múrcia  
- Caixa d'Estalvis Provincial d'Alacant  
- Caixa d'Estalvis i Préstecs de Carlet  
- Caixa d'Estalvis i Mont de Pietat de Castelló  
- Caixa d'Estalvis i Mont de Pietat d'Ontinyent  
- Caixa d'Estalvis i Socors de Sagunt  
- Caixa d'Estalvis i Mont de Pietat de Sogorb  
- Caixa d'Estalvis de Torrent  
- Caixa d'Estalvis de València  
- Caixa d'Estalvis Provincial de València.  
Totes elles amb domicili social a la Comunitat Valenciana.  
3. Podran integrar-se en la Federació Valenciana, amb la consideració de membres de ple dret, les Caixes Generals d'Estalvi Popular de nova creació i que tinguen el domicili social en la Comunitat Valenciana, integració que aprovarà el Consell General a sol·licitud de la Caixa interessada.  
Article segon  
La Federació Valenciana de Caixes d'Estalvis s?estableix per temps ilimitat, tenint en principi el domicili social a València, sense perjudici que per acord del Consell General puga ser variat a qualsevol lloc dins l?àmbit territorial de la Comunitat Valenciana; en tot cas, el domicili de la Federació serà independent del dels membres.  
CAPITOL II Fins de la Federació  
Es fi primordial de la Federació fomentar la col·laboració i l'ajuda entre les Entitats federades i vetllar per la defensa dels drets i interessos comuns. Com a principi fonamental i norma de conducta en la seua actuació, s?observarà el respecte més absolut a la personalitat i independència de les Caixes que la integren, tant en llur organització com en el règim de les operacions.  
Article tercer  
Constitueixen els fins de la Federació:  
a) Ostentar la representació de les Caixes d'Estalvis de la Comunitat Valenciana davant la Generalitat i davant tota classe d'Organismes i Institucions.  
b) Procurar la defensa i difusió de l?estalvi.  
e) Informar les Caixes Federades sobre els plans d'actuació econòmica elaborats per la Generalitat, per tal que aquelles puguen orientar llurs inversions d'acord amb les prioritats.  
d) Promoure i coordinar la prestació de serveis tècnics i financers comuns.  
e) Impulsar la possible creació i sosteniment d'obres benèfico-socials conjuntes.  
f) Col·laborar amb les autoritats financeres per al millor compliment de la normativa vigent.  
g) Facilitar l'actuació de les Caixes federades en l?exterior, oferint els serveis que aquestes puguen requerir.  
h) Realitzar qualsevol altra activitat que, sense menyscapte de la llibertat d'actuació i independència de les federades, siga adient amb els fins de la Federació i tendesca al desenvolupament nacional i preferentment al del seu entorn territorial.  
TITOL II Règim de Govern i Administració  
CAPITOL PRELIMINAR  
Disposicions generals  
Article quart  
El govern, la gestió i la representació de la Federació Valenciana de Caixes d'Estalvis correspon als òrgans següents, d'acord amb les competències respectives:  
1. El Consell General.  
2. La Secretaria General.  
Article cinquè  
Llevat del Secretari General els altres càrrecs tindran caràcter honorífic i gratuït i sols originaran dietes en els casos següents:  
a) Per assistència a les sessions ordinàries i extraordinàries del Consell General o de les Comissions.  
b) Per viatges per raó del càrrec.  
La quantia de les dietes es fixarà per analogia dins dels límits màxims que en cada moment establesca l'autoritat competent amb caràcter general per a totes les Caixes d'Estalvis; correspon al Consell General, dins del límit esmentat, establir-ne l?import.  
CAPITOL I  
Del Consell General  
Article sisè  
1. El Consell General és el màxim òrgan de govern i decisió de la Federació i el constitueixen:  
a) Dos representants de cada Caixa federada de ple dret, que seran el President i un altre membre del Consell d?administració, elegit per aquest òrgan.  
b) Dos representants de la Generalitat Valenciana nomenats pel Conseller d'Economia i Hisenda, que hi assistiran amb veu i sense vot.  
2. També assistiran a les sessions del Consell General amb veu però sense vot tant el Secretari General de la Federació, que a l?efecte actuarà com a Secretari d'aquest òrgan, com els Directors Generals o assimilats de les Caixes federades.  
3. Quan la naturalesa dels temes a tractar així ho requeresca, podran assistir també els tècnics o especialistes que considera convenient el Consell General, els quals limitaran llurs intervencions a l'objecte que se'ls demana.  
Article setè  
1. Són competències del Consell General:  
a) La modificació dels Estatuts de la Federació.  
b) El nomenament mitjançant votació secreta del President, els Vice-presidents i el Secretari General de la Federació.  
c) L?examen i l'aprovació de les despeses efectuades.  
d) El nomenament de les persones que han de representar la Federació en qualsevol òrgan de govern, directiu o tècnic, de la Confederació Espanyola de, Caixes d'Estalvis, i en d'altres Entitats i Organismes públics i privats.  
e) Resoldre sobre les sol·licituds que es presenten per a l?ingrés en la Federació i acordar la separació de qualsevol Institució federada, bé per variació de les condicions que en determinaren l?ingrés o bé per observar una actuació irregular incompatible amb els fins i l?esperit de la Federació.  
f) Interpretar aquests Estatuts i resoldre en els casos no prevists.  
g) Determinar el que crega convenient sobre l?exercici d?accions, excepcions, drets i recursos que poguessen correspondre a la Federació davant jutjats, tribunals ordinaris, de jurisdicció, organismes i corporacions; desistir de les accions, les excepcions, els drets i els recursos quan ho jutge oportú; transigir sobre béns i drets i sotmetre les qüestions i diferències que considera escaient a la decisió d?arbitratge, tant de dret com d?equitat; i per a tot això atorgar els apoderaments que calguen.  
h) Comprar, vendre, permutar, cedir, arrendar, administrar, gravar i transferir béns mobles i immobles, pel preu, el termini i les condicions que considera convenient, i també acceptar, adquirir, constituir o cancel·lar drets reals, fins i tot d'hipoteca, servituds o de qualsevol altra naturalesa.  
Concertar i efectuar tots aquells actes, contractes i operacions de caràcter comercial, mercantil i de tot ordre que estiguen permesos per la llei, pels usos i pel costum.  
i) Designar, si s?escau, els membres que han de compondre la Comissió Executiva i d'altres Comissions i atribuir-los les facultats que entenga oportunes.  
j) Delegar en la Secretaria General les competències que considera pertinents. Així mateix podrà crear comissions integrades per persones amb capacitat i preparació tècnica adequada procedents de les mateixes Caixes federades o fins i tot alienes a aquestes, conferint a aquestes Comissions, que en tot cas estaran assistides pel Secretari General, les atribucions que considera oportunes. Podrà, per últim, realitzar apoderaments fins i tot a favor de terceres persones alienes a la Federació.  
k) Estudiar i aprovar, si escau, les sol·licituds formulades per terceres Entitats per a utilitzar els serveis de la Federació.  
l) Trametre a la Conselleria d'Economia i Hisenda de la Generalitat Valenciana la informació pertinent.  
ll) Acordar la dissolució de la Federació.  
m) Elegir els candidats que han d'optar per ocupar els llocs representatius en la Confederació Espanyola de Caixes d'Estalvis o en qualsevol altre òrgan directiu o de govern.  
2. Haurà d'entendre's que les atribucions i facultats enumerades són enunciatives i no limitatives, ja que el Consell General podrà adoptar en definitiva els acords que escaiguen i es consideren convenients per a la Federació.  
3. Els acords del Consell General seran transcrits en el corresponent llibre d'actes, autoritzada cada una pel President i Secretari General. Les certificacions dels acords les expedirà el Secretari General amb el vist-i-plau del President.  
4. Els integrants i assistents al Consell General i a qualsevol de les Comissions hauran de guardar secret de les deliberacions que s'hi mantinguen, i igualment d'aquells acords que els mateixos òrgans així ho consideren.  
CAPITOL II De les sessions dels òrgans de Govern  
Article vuitè  
Per a efectuar sessió i adoptar acords vàlids serà necessària en primera convocatòria la presència, almenys, dels dos terços de les Caixes federades, i almenys la meitat d'elles, en segona, entenent-se present una Caixa quan hi assistesca si més no, un dels seus representants que, d'acord amb aquests Estatuts, concórrega en nom seu.  
Article novè  
1. Les sessions del Consell General i de la Comissió Executiva podran ser ordinàries i extraordinàries.  
2. Les sessions ordinàries del Consell General s'efectuaran almenys quatre vegades l'any dins de cada trimestre natural. Les sessions extraordinàries s'efectuaran tantes vegades com siguen expressament convocades pel President o ho sol·liciten almenys tres de les Caixes federades, i no s'hi podrà tractar més que sobre l'objecte per al qual hagen estat reunides.  
Article deu  
1. La convocatòria del Consell General i de la Comissió Executiva tant de les sessions ordinàries com de les extraordinàries la farà el President amb vuit dies d'antelació com a mínim mitjançant telegrama, telefax o carta certificada amb avís de recepció, expressant en la convocatòria la data, l?hora i l?ordre del dia de la reunió.  
2. Si la convocatòria era extraordinària, de les que poden ser convocades a instàncies d'almenys tres de les Caixes federades, no podrien passar més de trenta dies entre la data de la sol·licitud d'aquelles i l'assenyalada per la Presidència per a la realització, llevat que les Caixes peticionàries sol·licitassen un major termini per a la realització de la sessió extraordinària.  
3. Cada Caixa federada tindrà dret a un sol vot quan es debata la dissolució de la Federació o els nomenaments i cessaments de llurs òrgans, càrrecs i representants en qualsevol Institució, i també en la modificació dels Estatuts; en la resta de supòsits les Entitats membres tindran dret a vot ponderat d'acord amb el procediment següent:  
a) Sobre un total de cent vots, cada Caixa federada tindrà en principi tres vots.  
b) La resta es repartirà entre les Entitats membres en proporció al saldo total de l?epígraf «Creditors» del Balanç públic de la comptabilitat respectiva al. final de l?exercici anterior. En la primera sessió de l'any que faç el Consell General es fixarà el vot ponderat corresponent a cada Caixa, la proporció de la qual serà idèntica en la determinació del pagament de la quota federal.  
4. Malgrat la pluralitat de representants de cada Caixa en el Consell General, els vots que li corresponguen seran de sentit únic. En cas d?assistència del President aquest ostentarà el dret al vot de la seua Caixa.  
Article onze  
Els acords es prendran per majoria simple de vots i es faran constar en acta, que podrà ser aprovada al final de la reunió pel mateix Consell General o pel President i dos Interventors designats pel Consell esmentat, en un termini màxim de set dies. Aquesta acta tindrà força executiva a partir del dia de l'aprovació.  
Quan es tracte d'acords que puguen afectar directament a qualsevol de les Caixes federades en l?àmbit de la respectiva personalitat i independència, aquests acords no obligaran la Caixa que hi haja fet constar la seua manifestació en contra en el termini de quinze dies, comptadors des del dia de la notificació.  
El vot del President decidirà en cas d?empat.  
Article dotze  
En sessió ordinària o extraordinària que efectua en l?últim trimestre de l'any, el Consell General haurà d'aprovar el pressupost de la Federació i el pla d'actuació de l'exercici següent; i així mateix en sessió ordinària o extraordinària del primer trimestre de cada any la Memòria, el Balanç i el Compte de Resultats de l'exercici anterior.  
CAPITOL III De la Comissió Executiva  
Article tretze  
1. El Consell General podrà nomenar una Comissió Executiva que, si s'escau, estarà integrada per un membre de cada Caixa federada. L?elecció recaurà entre les tres persones que d'acord amb aquests estatuts assistesquen al Consell General.  
2. Seran, si és el cas, President i Secretari d'aquesta Comissió Executiva els qui ostenten els càrrecs de President del Consell General i Secretari General de la Federació, respectivament.  
3. Perquè la Comissió Executiva efectua sessió i adopta acords vàlids, caldrà la presència de la meitat si més no de llurs membres, cada un dels quals tindrà dret a un vot, i si hi hagués empat serà diriment el vot del President.  
4. Seran competències de la Comissió Executiva les que li delegue el Consell General.  
CAPITOL IV  
Del President i dels Vice-presidents  
Article catorze  
El Consell General eligirà el President i els Vice-presidents que considera necessaris entre els Presidents de les Caixes d'Estalvis federades.  
Els Vice-presidents, per l?ordre que el Consell General determina, substituiran el President en cas d?absència, malaltia o cessament.  
El President del Consell i, si s'escau, de la Comissió Executiva ho serà també de la Federació, representant-la oficialment en els actes e n què aquesta ha de figurar o intervenir.  
El President i els Vice-presidents cessaran en l?exercici dels seus càrrecs:  
a) Per compliment del termini de quatre anys computats des de la data de l?elecció fins a la sessió del Consell General que corresponga, sense perjudici de la possibilitat de reelecció per un altre període màxim igual de quatre anys.  
b) Per renúncia.  
c) Per la pèrdua de la representació que ostentaven en la Caixa respectiva.  
d) Per malaltia que els incapacita per a l?exercici del càrrec.  
e) Per remoció, en virtut d'acord adoptat pel Consell General en votació secreta, i per a això es requerirà, a més, que l'acord siga aprovat per la majoria absoluta de les Caixes federades.  
En cas de vacant, el Consell General haurà d'elegir nou President o Vice-president en el termini màxim de seixanta dies des que es produesca el cessament. La vacant del President la cobrirà fins el nou nomenament el Vice-president que corresponga, i en cas d?inexistència d'aquests últims, el membre del Consell General de major edat que alhora ostenta la condició de President de Caixa federada.  
CAPITOL V  
De la Secretaria General  
Article quinze  
1. La Secretaria General és l?òrgan administratiu de gestió i coordinació de la Federació que té al seu càrrec l?execució de les decisions del Consell General i, si s'escau, de la Comissió Executiva i de les altres Comissions que aquest òrgan puga crear.  
2. Les funcions d'aquesta les complirà el Secretari General, designat pel Consell General de la Federació entre persones amb capacitat, preparació tècnica i experiència suficient, havent d'exercir la seua comesa en règim de dedicació exclusiva.  
Sense perjudici d'altres atribucions que li delegue el Consell General, són funcions del Secretari General:  
a) Executar les decisions dels òrgans de govern de la Federació.  
b) Presentar propostes dirigides cap a la coordinació de prestacions de serveis tècnics i financers comuns, i també al finançament conjunt d'Obres Socials, Publicitat i d'altres matèries d?interès comú o que suposen una més estreta vinculació entre les Caixes federades.  
c) Administrar els fons econòmics de la Federació, percebent-ne els ingressos i autoritzant els pagaments en els termes que li encarregue el Consell General o el President, i duent en tot cas els Llibres de Comptabilitat.  
d) Dirigir l?estructura interna de la Federació i, si s'escau, del Gabinet d'Estudis que pogués crear el Consell General.  
e) Demanar de les Caixes federades els informes, els balanços i les memòries i d'altres documents que calguen per a l?execució dels acords del Consell General.  
f) Redactar les actes de les sessions dels òrgans de govern de la Federació i dur el llibre corresponent; expedir les certificacions que se sol·liciten, amb el vist-i-plau del President; tenir cura de l'arxiu i la conservació dels llibres i documents federatius, i també dels que trameten les Caixes federades i la Confederació; omplir l?ordre de convocatòria de les sessions dels òrgans de govern de la Federació i preparar tot el que hi és relatiu.  
TITOL III  
CAPITOL UNIC  
Dels representants en la Confederació Espanyola de Caixes d?Estalvis  
Article setze  
El Consell General de la Federació proposarà lliurement els candidats per a ocupar els càrrecs possibles que la representen en el Consell d?administració i en la Comissió de Control de la Confederació Espanyola de Caixes d'Estalvis i en els altres òrgans directius o de govern que s'hi poguessen crear.  
La designació haurà de recaure, òbviament, en persones que reunesquen les condicions i els requisits exigits pels Estatuts de la susdita Confederació Espanyola de Caixes d'Estalvis.  
La nominació de candidats serà a títol personal, procurant accedir al major nombre possible de llocs i així mateix que representen Caixes distintes.  
Les designacions a què fan referència els paràgrafs anteriors les efectuarà el Consell General en sessió que haurà d'efectuar-se tan aviat com siga coneguda la convocatòria de l'Assemblea General de la Confederació, en la qual es preveja l?elecció d'algun membre de qualssevol dels seus òrgans de direcció o govern.  
TITOL IV  
CAPITOL UNIC  
De les obligacions d'informació  
Article disset  
La Federació trametrà a la Conselleria d'Economia i Hisenda de la Generalitat Valenciana tota la informació que es demane per al millor seguiment de l'activitat de la Federació. En tot cas, en el termini de quinze dies des de la presa de l'acord pel Consell General, haurà de trametre:  
1) Certificació del nomenament, el cessament i la reelecció, si fa el cas, del President i els Vice-presidents de la Federació i dels altres membres del Consell General, detallant-hi els càrrecs que tinguen en el Consell, en la Comissió Executiva, si n'hi havia, les persones a les quals substitueixen i el termini per al qual han estat nomenats o reelegits.  
2) Pressuposts i línies d'actuació per a l?exercici.  
3) Informe sobre l'anàlisi de la gestió econòmico-financera de la Federació i de la liquidació del Pressupost de l?exercici anterior.  
4) Proposta de modificació dels Estatuts de la Federació per a l'aprovació, si procedeix, per la Conselleria d'Economia i Hisenda.  
TITOL V  
CAPITOL UNIC  
Del règim econòmic  
Article divuit  
D'acord amb el que estableixen aquests Estatuts les quotes federades seran satisfetes per les Caixes membres en igual proporció al vot ponderat que ostenten en cada moment. Les despeses especials derivades de la utilització dels serveis que dispense la Federació seran sufragats per les Entitats que els utilitzen d'acord amb el que acorda el Consell General.  
TITOL VI  
CAPITOL UNIC  
De la dissolució  
Article dinou  
La dissolució de la Federació requerirà el vot favorable de les tres quartes parts de les Caixes federades, i, una vegada cobertes les obligacions pendents, se?ls aplicarà tota classe de béns que hi haguessen en proporció a les quotes que per al sosteniment de la Federació havien satisfet en els cinc darrers anys.  
DISPOSICIONS TRANSITORIES  
Primera  
Una vegada aprovats els presents estatuts per la Conselleria d'Economia i Hisenda de la Generalitat Valenciana, hauran de constituir-se en el termini màxim de dos mesos els òrgans d'aquesta Federació. Amb aquesta finalitat, a l'actual President de la Federació de Llevant, per la seua condició d?antecessora, li correspondrà de trametre la convocatòria oportuna a les Caixes que han donat la conformitat a aquestos Estatuts i per tant a llur integració en la nova Federació, perquè nomenen el respectiu membre del seu Consell d?Administració que juntament amb el seu President i el Director General han d'assistir a la sessió constituent del Consell General en la qual es designarà el President, els Vice-presidents, el Secretari General i si s'escau els membres de la Comissió Executiva i d'altres possibles Comissions. I una vegada constituït el Consell General, aquest haurà d?aprovar en la primera sessió que efectua el pressupost i les línies d'actuació de la Federació per a l?exercici de 1988.  
Segona  
Fins a la fixació amb caràcter permanent del domicili social, la Federació estarà ubicada al carrer del Pintor Sorolla, número Vuit, de València, que fou la seu social de la desapareguda Federació de Llevant. En tot cas, el període de provisionalitat no podrà excedir el termini d'un any.